kardosdrur/scandi-wiki huggingface dataset:
Friedmantal

Et Friedmantal er et tal, der kan skrives som et regnestykke, der alene benytter tallets egne cifre, og +, -, *, / og ^ og sammensætning af cifre. F.eks. er 25 og 126 Friedmantal, da 25=5^2 og 126=21*6. Om et tal er et Friedmantal afhænger af hvilket talsystem man bruger. De første Friedmantal i titalssystemet er:

25, 121, 125, 126, 127, 128, 153, 216, 289, 343, 347, 625, 688, 736, 1022, 1024, 1206, 1255, 1260, 1285, 1296, 1395, 1435, 1503, 1530, 1792, 1827, 2048, 2187, 2349, 2500, 2501, 2502, 2503, 2504, 2505, 2506, 2507, 2508, 2509, 2592, 2737, 2916, 3125, 3159, 3375

Regnestykker må ikke være en triviel lighed, dvs. det kan ikke bare være 24=24. Tallene må heller ikke starte med 0'er, da dette ville skabe en masse trivielle Friedmantal. Man kunne f.eks. skrive: 024=20+4.

Man kan finde vilkårligt mange på hinanden følgende tal, der alle er Friedmantal: Tallene fra 25*102n til 25*102n+(10n-1) er 10n på hinanden følgende Friedmantal. F.eks. kan 2507 skrives som 50²+7. Dette kunne tyde på at en stor del af alle tal er Friedmantal, men der findes dog vilkårligt store tal der ikke er Friedmantal. F.eks. er ingen tierpotenser Friedmantal. Erich Friedman, som tallene er opkaldt efter, formoder at næsten alle tal er Friedmantal, dvs. hvis man lader F(n) være antallet af Friedmantal, mindre end eller lig n, så vil grænseværdien for F(n)/n når n går mod uendligt være 1. Det er dog kun blevet bevist at at denne grænseværdi er større end 0.000011196.

Ekstern henvisning 
 Erich Friedman's side om Friedmantal 

Heltalsfølger
Henning Remmen

Henning Remmen (23. februar 1930 i Aalborg – 10. november 2012) var en dansk erhvervsmand, der var stifter og ejer af Remmen Hotels, herunder det fashionable Hotel D'Angleterre på Kongens Nytorv i København.

Henning Remmens karriereforløb:
Aalborg Kommunekontor 1945-49; kornet og sekondløjtn. (Livgarden) 1949-51; jagerpilot i Flyvevåbnet (uddannet i USA) 1951-1957; luftkaptajn i SAS 1956-80. 

Stifter af H Remmen Holding a/s m. datterselskaberne Sophie Amalie Hotel a/s, Leva Finans a/s, Trivest a/s og Restia a/s (till. formand for bestyrelsen).
Stifter af Copenhagen Admiral Hotel I/S, Investeringsinstituttet af 31.maj 1978.Investeringsinstituttet af Maj 1982 (institutterne opløst 1990, hovedaktionær  1978-90). 

Byggede 1975-76 feriehotellet Scandinavia Holiday-Center, Lemvig; ombyggede 1976-77 det 200 år gamle korntørringsmagasin til Copenhagen Admiral Hotel (hotellet fik 1978 tildelt diplom fra Europa Nostra); købte og ombyggede 1984 Sophie Amalie Hotel.

Stifter Remmen Foundation i 1986; købte og ombyggede 1994/95 Hotel d'Angleterre, Hotel Kong Frederik og Restaurant Copenhagen Corner, Kbh.; købte 1997 motoryacht (døbt d'Angleterre II de Copenhague).

Solgte i 2007 Remmen Hotels, hvorefter Remmen Foundation fokuserer på velgørenhed til lægevidenskaben, sociale og kulturelle aktiviteter med donationer til bl.a. Hjerneskadeforening, Mary Fonden, Børnecancerfonden, Veteranhjem til hjemvendte soldater. 2010 opretters desuden Henning Remmens Støttefond for Gardere.

Remmen Foundation køber i 2011 Hotel d'Angleterre tilbage og fortsætter samtidig det velgørende arbejde med hustru Else Marie Remmen som bestyrelsesformand for fonden.

Han er begravet på Søllerød Kirkegård.

Referencer

Eksterne henvisninger 
 

Erhvervsfolk fra Danmark
Piloter fra Danmark
NP Hotels

NP Hotels var en dansk koncern, der ejede og drev en række faciliteter i København. Faciliteterne indkluderede:

NP hotels eksistere ikke mere. 

 Hotel D’Angleterre ved Kongens Nytorv
 Hotel Front ved Sankt Annæ Plads

Virksomhedens historie 
Firmaet blev oprindeligt stiftet og drevet af Henning Remmen, som endvidere tilbød udlejning af en yacht navngivet "M/Y D'Angleterre II de Copenhague" for € 90.000/uge. I september 2007 blev virksomheden solgt til det islandske investeringsselskab Nordic Partners. I oktober 2007 foretog man et navneskifte fra Remmen Hotels Holding A/S til det nuværende NP Hotels, som nu overordnet repræsenterer koncernens administrative enheder og agerer som paraply for de tre hoteller samt restauranterne.

Referencer

Ekstern henvisning 
 NP Hotels officielle hjemmeside 

Hotelkæder i Danmark
Ray Dee Ohh

Ray Dee Ohh var et dansk popband, der eksisterede fra 1988 til 1991. Bandet bestod af Maria Bramsen (vokal), Caroline Henderson (vokal), Michael Bruun (guitar), Poul Halberg (guitar), Jan Sivertsen (trommer), Simon West (keyboards) og Christian Dietl (bas).

Det selvbetitlede debutalbum fra 1989 solgte 110.000 eksemplarer. Det efterfølgende album, Too (1990), solgte over 200.000 eksemplarer. Gruppens tredje og sidste album, Radiofoni fra 1991, solgte 120.000 eksemplarer.

Adskillige af Ray Dee Oohs sange blev udformet på den måde, at Michael Bruun og Poul Halberg komponerede musikken, mens en dansk superstjerne fra et andet band var hentet ind for at skrive teksten. Således er teksterne til flere af Ray Dee Oohs største hits skrevet af folk som Steffen Brandt fra TV•2, Anne Dorthe Michelsen fra Tøsedrengene og Elisabeth fra Voxpop.

Diskografi

Studiealbum 
 Ray Dee Ohh (Replay, 1989)
 Too (Replay, 1990)
 Radiofoni (Replay, 1991)

Opsamlingsalbum 
 All the Hits (Replay, 1996)
 De største og de bedste (BMG, 2002)
 Det hele (Sony Music, 2010)

Singler 
 "Brændende læber" (Michael Bruun - Poul Halberg, tekst: Elisabeth Gjerluff Nielsen)
 "Mandags-stævnemøde" (Michael Bruun - Poul Halberg, tekst: Elisabeth Gjerluff Nielsen)
 "Efterår" (Michael Bruun - Poul Halberg, tekst: Steffen Brandt)
 "Jeg vil la' lyset brænde" (Michael Bruun - Poul Halberg, tekst: Elisabeth Gjerluff Nielsen)
 "Elskes af dig" (Poul Halberg, tekst: Steffen Brandt)

Referencer

Eksterne henvisninger 

 
Musikgrupper fra 1988
Ophørt i 1991
Taiichi Ohno

Taiichi Ohno (大野 耐一, 29. februar 1912 – 28. maj 1990)
 
Betragtes som faderen til Toyotas Production Systems, som senere er kendt under betegnelsen Lean Manufacturing. Har skrevet flere bøger omkring produktion, heriblandt en af verdens bedst sælgende produktionsbøger Toyota Production System: Beyond Large-Scale Production der omhandler Lean. 
 
Født i Dalian, Kina, dimitteret fra "Nagoya Technical High School", hvorefter Toyota ansatte ham. I 1943 blev han overflyttet til motorkompagniet, hvor han arbejdede sig op til at blive leder. Det var her, han fik lov til at igangsætte de produktionsændringer, som han senere samlede i Toyota huset.

Taiichi Ohno's familienavn er Ohno, men på grund af den omvendte ordstilling i Asien, er han i fødelandet kendt som Ohno Taiichi.

Personer fra Japan
Stellae Trajectio

Stellae Trajectio er den første demo af det svenske melodiske black metal-band Naglfar der blev udgivet i 1994.

Numre 
 "Intro" – 0:57
 "Enslave The Astral Fortress" – 5:26
 "Sunless Dawn" – 5:16
 "The Eclipse Of Empire Storms" – 4:41
 "Outro" – 0:34

Demoer
Naglfar (band)
Danmarksturneringen i kvindefodbold

Danmarksturneringen i kvindefodbold (eller Kvinde-DM) er en fodbold-turnering arrangeret af Dansk Boldspil-Union siden 1973. Vinderen af turneringens bedste række kåres til Danmarksmester i kvindefodbold.

Danmarksturneringens struktur og forløb 
Danmarksturneringen består (pr. 2021-22) af 3 rækker der alle er administreret af Dansk Boldspil-Union. En sæson for divisionerne og den underliggende serie indledes i efteråret (1. juli – 31. december) og afsluttes i foråret (1. januar – 30. juni) det efterfølgende år, hvor holdene spiller mod hinanden et fastsat antal gange. En sejr giver 3 point, et uafgjort resultat giver 1 point, mens et nederlag giver 0 point. Holdet, der ved sæsonens afslutning har flest point vinder rækken.

Divisioner 
Et samlet overblik over de bedste niveauer indenfor kvindefodbold i Danmark:

Elitedivisionen (Gjensidige Ligaen)

Kvinde 1. division

Kvinde 2. division

Danmarksturneringens historie 
Dansk Boldspil-Union overtog arrangeringen af Danmarksmesterskabet i kvindefodbold siden 1972 fra Dansk Kvinde Fodbold Union i 1972, da man inkluderede kvindefodbolden i fodbold, hvorefter den første turneringsvinder, Ribe Boldklub, kunne kåres i 1973.

Eksterne kilder/henvisninger 
Kvindeliga.dk

Referencer
Uffe Thrugotsen

Uffe Thrugotsen (død 15. eller 16. december 1252) var ærkebiskop i Lund Stift.

Thrugotsen var sandsynligvis kannik i Lund, da han i 1228 valgtes til ærkebiskop. Han var betydeligt mere nidkær omkring de kirkelige krav, og det på en mere myndig måde end forgængeren Anders Sunesen. Indenfor kort tid forsøgte han at gennemtvinge kravet om cølibat for præster, og støttedes deri af en pavelig legat, som kom til Danmark 1230. Præsterne i ærkestiftet gjorde kraftig modstand mod reglerne. Uffe Thrugotsen fik samtykke fra Pave Gregor 9. til at søge hjælp fra kongen, og det endte med at de skånske præster måtte indordne sig under kravet.

Valdemar Sejr lod Uffe Thrugotsen krone den valgte kong Erik. Det lykkedes ærkebiskoppen at få tilbageleveret den største del af Bornholm og andet gods, som Valdemar den Store havde taget fra ærkestiftet på ærkebiskop Eskils tid. Da Valdemar Sejr generobrede Estland i 1238, udnævnte han en biskop i Tallinn, hvilket Uffe Thrugotsen måtte finde sig i, men der var løbende en strid mellem kongen og ærkebispen om, hvem der skulle besætte kirkelige embeder.

Thrugotsen deltog i mødet i Vordingborg hvor Jydske Lov blev bekendtgjort.

I Erik Plovpennings tid som konge rådede løbende konflikter mellem kongen og kirken. Han medvirkede oven i købet i det oprør, skåningerne startede, da plovskatten blev indført i 1249.

Han kronede kong Abel 1250, men konflikten mellem konge og kirke fortsatte.

Uffe Thrugotsen gav store donationer til Lund domkirke og medvirkede til at oprette franciskanerkloster i Roskilde 1237 og i Lund 1238.

Eksterne kilder / henvisninger 
 Dansk biografisk leksikon på Projekt Runeberg

Biskopper over Lund Stift
Danskere i 1200-tallet
Personer i Dansk Biografisk Leksikon
Førreformatoriske katolske biskopper fra Danmark
Skandinaver fra middelalderen
Artikler fra 1. udgave af Dansk biografisk leksikon
Bobbie Hagelin

Bobbie Wayne Hagelin (født 1. februar 1984) er en svensk ishockeyspiller der fra sæsonen 2007-08 spiller for Rødovre Mighty Bulls i Superisligaen. Hans foretrukne position på isen er venstre wing.

Han kom til Rødovre efter tre sæsoner i norsk ishockey hvor han spillede for Stjernen Hockey. I en kamp mod SønderjyskE fik Hagelin en slem knætackling i kampens døende minutter af Ryan Gaucher, og den derved opståede skade formodes at kunne holde Hagelin ude for resten af sæsonen. Gaucher fik efterfølgende én spilledags karantæne for tacklingen.

Eksterne henvisninger 
Statistik fra www.eurohockey.net
Statistik fra www.hockeydb.com (ikke komplet)

Ishockeyspillere fra Sverige
Superisliga-spillere fra Rødovre Mighty Bulls
Kollegiet (film)

Kollegiet er en dansk gyserfilm fra 2007, som er instrueret af Martin Barnewitz og skrevet af Jannik Tai Mosholt.

Handling

Pigen Katrine flytter til København fra provinsen for at læse engelsk ved Københavns Universitet. Hun flytter ind på et kollegium, men kommer hurtigt på kant med en af gangens andre beboere, Sanne, da hun er sammen med Sannes ekskæreste Lukas. Sanne og nogle af hendes veninder fra gangen begynder derfor at mobbe Katrine med en historie om et genfærd på gangen, og dette fører til, at Katrine uforvarende kommer til at slippe genfærdet, der ikke blot er en historie, løs. Sammen med sin ven Rolf forsøger Katrine at stoppe genfærdet, men kollegiets beboere begynder en efter en at dø på mystisk vis.

Censur: tilladt for børn over 15 år.

Medvirkende

Neel Rønholt (Katrine)
Mikkel Arndt (Rolf)
Julie Ølgaard (Sanne)
Jon Lange (Lukas)
Mira Wanting (Lena)
Rikke Lylloff (Genfærdet)
Steen Stig Lommer (Katrines far)

Eksterne henvisninger 
 

Gyserfilm fra Danmark
Danske film fra 2007
Dansksprogede film
Rialto Teatret

Nørrebro Teater: Frederiksbergscenen eller Rialto Teatret i Smallegade på Frederiksberg var oprindeligt en biograf, bygget i 1924 af Axel Maar, men blev også brugt som teaterscene, blandt andet under besættelsen. Navnet Rialto er en lokalitet i Venedig. Indtil 1959 lå her Møstings Hus, der nu er genopført længere nede af gaden. Det nuværende forretnings- og biografkompleks, der også har facader mod Falkoner Allé og Howitzvej, er opført 1960-64 ved Svenn Eske Kristensen og blev præmieret af Frederiksberg Kommune.

I 1981 ophørte biografdriften, og rummet blev indrettet til teaterbrug, efter tegninger af Scenografen Steffen Aarfing. Teatrets første leder var Ebbe Langberg, som ved sin død i 1989 blev afløst af Flemming Enevold. Siden var Anders Ahnfeldt-Rønne fra 1992 til 2007 leder. Under sin tilværelse var teatret præget af eksperimenter og fleksibilitet, såvel i sit repertoire som i udnyttelsen af scene- og publikumsrum.

I 2007 blev bygningen – trods Rialtoteatrets modstand – overtaget af Camp X (Teater X), som i sine første år får til huse i Rialtos og Aveny T's bygninger, men herefter skal etableres i et nyt hus. Dette skifte var en af de mere kontroversielle konsekvenser af Københavns Teaters store rokade mellem de københavnske scener.

Fra sæsonen 2008-09 overtog Nørrebro Teater driften af Rialto Teatret og omdøbte teatret til Nørrebro Teater: Frederiksbergscenen.

Referencer

Eksterne henvisninger 
 Frederiksbergscenens hjemmeside på nbt.dk 

Teatre på Frederiksberg
Preston Mizzi

Preston Mizzi (født d. 22. december 1980 i Sault Ste. Marie, Ontario) er en canadisk ishockeyspiller der i sæsonen 2007-08 spiller for Rødovre Mighty Bulls i Superisligaen. Hans foretrukne position på isen er center. 

Mizzi blev draftet af Phoenix Coyotes i 1999 i 4. runde som nr. 123 i alt, men har ikke spillet i NHL.

Han spillede som junior for flere hold i OHL og har tilbragt de fleste af sine senior-år i de lavere nordamerikanske serier, heriblandt ECHL.

Mizzi kom til Rødovre efter en sæson som topscorer for Rockford IceHogs i den mindre nordamerikanske liga UHL, en sæson hvor han også spillede 8 kampe i AHL.

Eksterne links 
Statistik fra www.hockeydb.com

Ishockeyspillere fra Canada
Tidligere superisliga-spillere fra Rødovre Mighty Bulls
Danmarksmesterskab (kvindefodbold)

Danmarksmesterskabet i kvindefodbold er der blevet spillet om siden sæsonen 1973 efter at Dansk Boldspil-Union valgte at optage kvindefodbolden i unionen i februar 1972 og etablerede Danmarksturneringen i kvindefodbold. Indtil da arrangerede Dansk Kvinde Fodbold Union de uofficielle danske mesterskaber for kvinder.

Det første mesterskab i kvindefodbold under DBUs administration blev afviklet efter cup-princippet, hvorefter mesterskabet er blevet afgjort på forskellig vis – senest med et grundspil og slutspil i Elitedivisionen. Den bedste række fik sit nuværende navn i 1994 efter at herrerne fik indført Superligaen i 1991.

Danmarksmesterskaber i kvindefodbold 1973-2020

Referencer 

Fodboldligaer
Danmarksmesterskaber i fodbold
Ontario Hockey League

Ontario Hockey League er en af de tre store junior-ligaer i canadisk ishockey. Sammen med QMJHL og WHL udgør ligaen Canadian Hockey League. Ligaen er for spillere i alderen 15-20 år.

Før 1980 var ligaen kendt som Ontario Major Junior Hockey League (OMJHL) og før 1974 var ligaen en del af Ontario Hockey Association (OHA). Siden 1980 er ligaen vokset i omfang og popularitet og mange kampe bliver sendt live på tv og radio.

Ligaen har i øjeblikket 20 hold; heraf ligger 17 i Ontario og 3 i USA fordelt på 2 hold i Michigan og 1 hold i Pennsylvania.

Nuværende hold

Sæsonen 2007-08 

Kitchener Rangers slog Belleville Bulls i finalen med 4-3 i kampe og er således regerende OHL-mestre. På Kitcheners hold var danske Mikkel Bødker en af de bærende kræfter og Bødker blev dermed den første dansker der har vundet mesterskabet i en af de tre store canadiske junior-ligaer.

Spilleplan 

De 20 hold spiller hver især 68 kampe i grundspillet, heraf spilles 90 % mellem torsdag og søndag af hensyn til spillernes skolegang. Omtrent 95 % af spillerne er under uddannelse i enten gymnasium eller på universitet.

Blandt spillerne i NHL har ca 20 % spillet i OHL, mens ca 54 % har spillet i Canadian Hockey League.

Slutspil og Memorial Cup 

De 16 bedste hold i grundspillet går videre til slutspillet hvor alle 4 runder spilles efter cup-systemet i bedst af 7 kampe. Vinderen af slutspillet får tildelt J. Ross Robertson Cup og skal spille om Memorial Cup mod vinderne fra henholdsvis QMJHL og WHL samt et værtshold.

Memorial Cup vindere 
Den såkaldte Memorial Cup er 12 gange blevet vundet af hold fra OHL/OHA siden turneringen skiftede til et 3-liga-format i 1972:

Trofæet er 16 gange vundet af hold fra forløberen til OHL i perioden fra 1945 til 1971:

Danske spillere 

Indenfor de seneste år har følgende danske spillere spillet i OHL:

 Sebastian Harts – Barrie Colts og Mississauga IceDogs (1998-99)
 Sebastian Dahm – Belleville Bulls, Sarnia Sting, Sudbury Wolves og Niagara Ice Dogs (2005-08)
 Christian Seest Olsen – Erie Otters (2006-07)
 Mikkel Bødker – Kitchener Rangers (2007-08)
 Simon Grønvaldt – Kitchener Rangers (2008- )

Eksterne links 

 Ontario Hockey League officiel hjemmeside 
 Canadian Hockey League officiel hjemmeside
 OHL Arena Guide
 Internet Hockey Database arkiv over stillinger og statistik

Ishockeyligaer
Ishockey i Canada
Ishockey i USA
Henrik Jensen (fodboldtræner)

Henrik Jensen (født 11. januar 1985 i Aalborg) er en dansk fodboldtræner, der er cheftræner for Kalmar FF. Han har UEFA's pro-trænerlicens, og har også en MA i kommunikation.

Referencer

Eksterne henvisninger 
 

Fodboldtrænere fra Vendsyssel FF
Fodboldtrænere fra FC Midtjylland
Slibemiddel

Slibemidler bruges til efterbehandling af træ-, metal- og andre overflader efter brugen af skærende redskaber; det kan være sandpapir og smergellærred i forskellige finheder. Hvis overfladen skal gøres endnu glattere, kan man viderebehandle med polérmidler (pasta, voks).

Slibe- og polermidler 
 Sandpapir (til træ m.m.)
 Smergellærred (til metal m.m.)
 Polercreme
 Wienerkalk (en spritvædet klud dyppes i wienerkalk; der må ikke bruges vand)
Når først der har været brugt sandpapir, må der ikke igen bruges høvl, fordi sandskornene nu sidder i træets overflade og vil gøre høvlen sløv.

Slibepapirets finhed 
Finheden eller kornetheden angives med tal, f.eks. 40, 60, 80, 100, 120, 180, 240, 400, 600, 1000, der angiver antallet af tråde i den sigte der anvendes til sortering af kornene. Kornetheden under 100 er meget grov, og i den anden ende af skalaen ligger de fine korn. Man starter med et groft slibepapir, f.eks. korn 100, og slutter med fint, til en given slibning af træ måske korn 240.

Kornene kan være finmalet flintesten eller korund. Smergel er et naturligt forekommende metaloxid.

Slibeværktøj 
 Rystepudser
 Båndpudser
 Trekantsliber
 Excentersliber

Kilder/referencer 
 http://www.baskholm.dk/haandbog/haandbog.html 
 R.A.Salaman:Dictionary of woodworking tools, London 1989,

Se også 
 Slibning af værktøj

Eksterne henvisninger 
 Popular Mechanics jan 1905: Proper method of using sandpaper (Popular Mechanics)

Værktøj
Træværktøj
Sandpapir

Sandpapir eller glaspapir er generiske navne brugt om en type belagte slibemidler, der består af ark af papir eller stof med slibemateriale limet fast til den ene side.
Sandpapir produceres i en række finhedsvarianter, og bruges til at fjerne materiale fra overflader, enten for at gøre dem glattere, for at fjerne et lag af materiale (såsom gammel maling) eller nogle gange for at gøre en overflade mere ru (for eksempel til forberedelse til limning).

Finhed beskrives med den gennemsnitlige partikeldiameter. Jo større finhed, desto mindre partikelstørrelse. Jo mindre finhed, desto større partikelstørrelse.

Referencer 

Træværktøj
Minor League Baseball

Minor League Baseball (nogle gange forkortet MiLB) er betegnelsen for de professionelle baseballligaer i Nordamerika, der ligger under Major League Baseball-niveau. Alle disse ligaer styres uafhængigt, men de bedst kendte hører sammen i en paraplyorganisation, som efter aftale er tilknyttet Major League Baseball. Flere ligaer, kendt som independent leagues, er ikke underlagt Major League Baseball på nogen måde, og de er således ikke medlem af organisationen Minor League Baseball.

Hvert hold i organisationen Minor League Baseball ejes og drives uafhængigt, men er direkte tilknyttet et hold fra Major League Baseball. Således fungerer minor league-hold som farmerhold for topklubberne. Hovedformålet med minor league-hold er derfor ofte at oplære unge talenter eller give rutinerede spillere mulighed for at genoptræne efter skader eller dårligt spil på det bedste niveau. Imidlertid findes der ligeledes mange spillere, som tilbringer hele deres karriere i Minor League Baseball.

I dag findes der 20 minor leagues indeholdende i alt 246 hold. Almindeligvis er klubbernes hjemmebane placeret andre steder i Nordamerika end dér, hvor Major League Baseball-holdene hører hjemme. De minor league-klubber, der fungerer som farmerhold for major league-klubber, er opdelt i ligaer af forskellig sværhedsgrad:

 AAA (niveauet lige under Major League Baseball)
 AA
 A (High A og Low A)
 Short-Season A og Rookie League (de laveste professionelle niveauer)

Alle Major League-klubber har ét farmerhold på hvert af niveauerne. Ungdomsspillere starter normalt på laveste niveau og bliver derefter forfremmet gradvist, efterhånden som de viser de nødvendige evner.

Baseball
Mike Tullberg

Mike Tullberg er en tidligere dansk fodboldspiller. Han indstillede karrieren i 2012 i en alder af 27 efter en række alvorlige skader. I dag er han træner for Borussia Dortmunds andethold.

Karriere

AGF 
Han fik sin første professionelle kontrakt i AGF i december 2005, da klubben hentede ham i amatørklubben Grenaa IF i Danmarksserien. Kontrakten med Aarhus-klubben blev senere forlænget så den gjaldt frem til udgangen af 2010.

Tullberg slog for alvor sit navn fast da han scorede et saksesparksmål mod Brøndby IF i Superligaen d. 18. august 2007. Målet var kampens eneste og Tullberg blev derfor matchvinder i 1-0 sejren over Brøndby. Målet blev efterfølgende kåret til det årets mål 2007 i Superligaen af flere medier. Kampen mod Brøndby blev Tullbergs næstsidste for AGF, da han kort efter blev solgt til den italienske Serie A-klub Reggina for angiveligt for 7,5 millioner kroner. Han fik en fireårig kontrakt med den italienske klub.

Reggina Calcio 
Tullberg fik en svær start i sin nye klub, da han ved første træningspas i Reggina, sparkede holdets absolutte stjernespiller Nicola Amoruso ned. 
Opholdet i Reggina blev ikke en succes for Tullberg og allerede efter et år søgte han væk fra klubben.

Han blev i 2008 udlånt til den skotske klub Hearts på en etårig lejeaftale. Opholdet i Hearts blev dog i høj grad ødelagt af skader.

Oberhausen 
Den 31. august 2009 skiftede han til den tyske 2. Bundesliga-klub Rot-Weiß Oberhausen på en kontrakt gældende til sommeren 2011. Skaderne fortsatte dog med at ramme Tullberg, og kort tid efter sin ankomst til Oberhausen blev han igen ramt af skader. Han forlod klubben i sommeren 2011 efter blot at have spillet fire kampe for klubben.

Herefter forsøgte han at genoptræne i Schalkes træningscenter, men det gik ikke som håbet og i foråret 2012 valgte han at indstille karrieren.

Referencer

Eksterne henvisninger 
 
 Mike Tulberg, All-time Superstats, hentet 12. december 2012
 Årets mål – Ekstra Bladet 
 Årets mål – DBU's Dansk Fodbold Award 2007
 Årets mål – DR Sportens Sport2007
 Profil af Tullberg i JP 

Fodboldspillere fra Danmark
Fodboldspillere fra AGF
Fodboldspillere fra Heart of Midlothian F.C.
Fodboldspillere fra Rot-Weiß Oberhausen
Fodboldspillere fra Reggina Calcio
Personer fra Farum
Fodboldtrænere fra Danmark